
[bookmark: _Hlk236408796]««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և ՀՀ առողջապահության նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
1. Նախագծով նախատեսվում է ՀՀ կառավարության պահուստային ֆոնդից ՀՀ առողջապահության նախարարությանը հատկացնել 4.3 մլն դրամ՝ Ասիական զարգացման բանկի աջակցությամբ իրականացվող «Առողջապահության որակի բարելավման ծրագրի» 2024–2025 թվականների արտաքին աուդիտի իրականացման ծախսերը ֆինանսավորելու նպատակով։
Այս կապակցությամբ՝ հաշվի առնելով մինչև տարեվերջ ՀՀ կառավարության պահուստային ֆոնդի միջոցների՝ արդեն իսկ ստանձնած պարտավորություններով ծանրաբեռնվածությունը, այդ թվում՝ կենսաթոշակների և նպաստների բարձրացման ու առողջության համընդհանուր ապահովագրության համակարգի ներդրման հետ կապված լրացուցիչ ֆինանսական կարիքները, առաջարկում ենք Նախագծով պահանջվող ծախսերի ֆինանսավորումն իրականացնել ՀՀ 2026թ. պետական բյուջեով ՀՀ առողջապահության նախարարության գծով նախատեսված ընդհանուր հատկացումների շրջանակներում՝ առաջնահերթությունների վերանայման և հնարավոր վերաբաշխումների հաշվին։
2. Նախագծի հիմնավորման համաձայն՝ վարկային ծրագրի արտաքին աուդիտի ծառայությունների ձեռք բերման նպատակով կնքվել է ՀՀ ԱՆ ԱԾԻԳ ԳՀԾՁԲ-2026/48 պայմանագիրը, որի շրջանակում նախատեսվում է 4.3 մլն դրամի հատկացում, այնինչ գնումների տեղեկագրում առկա տեղեկատվության համաձայն՝ վերոնշյալ պայմանագիրը կնքվել է 4.5 մլն դրամ արժեքով:
Այս կապակցությամբ առաջարկում ենք Նախագծի հիմնավորմամբ ներկայացնել տեղեկատվություն հիշյալ անհամապատասխանության վերաբերյալ:
3. Նախագծի հավելված 6-ի գնումների պլանի 79211160/501 «ֆինանսական աուդիտի ծառայություններ» ԳՄԱ կոդով գնման առարկայի տողով ֆինանսական միջոցների հատկացումը նախատեսվում է իրականացնել 1126 ծրագրի 11001 միջոցառման շրջանակում, այնինչ նախագծի 2-րդ, 3-րդ, 4-րդ, 5-րդ և 7-րդ հավելվածների համաձայն՝ հատկացումը նախատեսվում է 1126 ծրագրի 11008 միջոցառմամբ: Հետևաբար, առաջարկում ենք ճշտել հիշյալ ծրագրի միջոցառման դասիչը:
Ելնելով վերոգրյալից՝ Նախագծի վերաբերյալ վերջնական դիրքորոշում հնարավոր կլինի ներկայացնել վերը նշված դիտարկումների հիման վրա լրամշակված տարբերակի առկայության պարագայում:
	 












Ընդունվել է:
Գումարը կհատկացվի 2026թ. պետական բյուջեի ՀՀ առողջապահության նախարարության  հատկացումների շրջանակներում։







Ընդունվել է։
Կատարվել  համապատասխան փոփոխությունը՝ պայմանագիրը կնքվել է 4.3 մլն դրամ (կցվում է)։







Ընդունվել է։
Կատարվել  համապատասխան փոփոխությունը։






	Առողջապահության նախարարություն
